በአማራ ክልል ባለፉት 24 ሰዓታት 13 ሰዎች የኮሮናቫይረስ ተገኘባቸው፤ ተጨማሪ አንድ ሰው ደግሞ አገግሟል፡፡
ባሕር ዳር፡ ሰኔ 02/2012 ዓ.ም (አብመድ) በአማራ ክልል ባለፉት 24 ሰዓታት በተደረገ 189 የላቦራቶሪ ምርመራ በ13 ሰዎች ላይ ቫይረሱ መኖሩ ተረጋግጧል፡፡ ቫይረሱ የተገኘባቸው ሰዎችም 12 ከመተማ ለይቶ ማቆያ እና አንድ ከጎንደር ከተማ አስተዳደር አዘዞ ለይቶ ማቆያ ናቸው፡፡በአማራ ክልል እስከ ዛሬ ሰኔ 3/2012 ዓ.ም ድረስ ለ 3 ሺህ 516 ሰዎች የኮሮናቫይረስ ምርመራ ተደርጎ በ142 ሰዎች ላይ ቫይረሱ መገኘቱን የአማራ ክልል ጤና ቢሮ አስታውቋል፡፡በ24 ሰዓታት ውስጥ አንድ ሰው ከቦሩ ሜዳ የለይቶ ሕክምና መስጫ ማዕከል አገግሟል፡፡ በክልሉ አጠቃላይ 29 ሰዎች ከቫይረሱ አገግመዋል፡፡ ከአማራ ክልል አንድ ሰው ማገገሙን የተመለከተ ሪፖር በጤና ሚኒስቴር በኩል አልተካተተም፡፡በክልሉ ቫይረሱ ተገኝቶባቸው በለይቶ ሕክምና መስጫ ማዕከላት የሚገኙት ሁሉም ሰዎች በመልካም ጤንነት ላይ ይገኛሉ፡፡ በጽኑ ሕክምና ክፍል የገባ ታማሚ አለመኖሩንም ቢሮው አስታውቋል። በአማራ ክልል በቫይረሱ ምክንያት ሕይወቱ ያለፈ ሰው የለም፡፡ዘጋቢ፡- ደጀኔ በቀለ